คือมีอะไรกับเเฟนเมื่อ31 ธค ค่ะ ป้องกัน เเละกินยาคุมฉุกเฉินเผื่อไว้ค่ะ เมนส์ไม่มาเดือนกว่าเเล้วค่ะ ครั้งล่าสุด3พย-5 ธค อยากจะถามว่าปจดจะมามั้ยค่ะเเละมาจะมาอีกนานมั้ยค่ะ เเละมีโอกาสท้องหรือป่าวค่ะ
สวัสดีค่ะ ยาคุมกำเนิดฉุกเฉินนั้นเป็น การรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นถ้าได้รับประทานอย่างถูกต้องภายใต้เวลา 72 ชั่วโมง โอกาสตั้งครรภ์มีน้อยค่ะผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะโดยหากประจำเดือนมาช้ากว่า 35 วันจากครั้งก่อน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก